Nano
Nano (simbols n, no grieķu: νᾶνος — ‘punduris’) ir Starptautiskās mērvienību sistēmas daudzkārtnis, kurš apzīmē 10-9 pakāpi jeb 0,000 000 001. To bieži izmanto elektronikā un nanotehnoloģijā, lai apzīmētu laiku un garumu, piemēram, 30 ns (nanosekundes), 100 nm (nanometri), vai arī elektrisko kapacitāti, 100 nF (nanofaradi). Priedēkli "nano" sāka izmantot 20. gadsimta sākumā 10-9 metru apzīmēšanai (nanometrs).